OpenLLM-France/wikimedia huggingface dataset:
# Llinda del monestir de Sant Genís de Fontanes

La llinda del monestir de Sant Genís de Fontanes és una escultura romànica en baix relleu situada al portal de l'església de Sant Genís de Fontanes, a la comarca del Rosselló. Del 1119-1120, és l'escultura romànica més antiga amb la data inscrita a la pedra.
La llinda és una pedra rectangular de marbre blanc de Ceret. Malgrat que la talla és feta amb bisell, bàsicament en dos plans, s'hi inicia la tècnica dita dels plecs repassats: cada plec dels vestits està lleugerament en relleu sobre el següent; és el punt on comença la veritable escultura.

## Descripció

Semblant a la llinda del monestir de Sant Andreu de Sureda, la peça és rectangular, emmarcada tot al volt per una sanefa de palmetes a ambdós costats d'una tija ondulada. En la part central, al mig, hi ha Crist beneint, a l'interior d'una màndorla doble que és portada per uns àngels agenollats. A banda i banda hi ha sengles sèries de tres apòstols, emmarcats per arcades de ferradura i perlejades que parteixen d'uns capitells amb fulles estilitzades.
Per dessobre dels personatges i a banda i banda de la màndorla, hom pot llegir la inscripció llatina
| « | +ANNO VIDESIMO QUARTO RENNATE ROTBERTO REGE WILIELMUS GRATIA ABA ISTA OPERA FIERI IUSSIT IN ONORE SANCTI GENESII CENOBII QUE VOCANT FONTANES | » |
que traduïda, fa
| « | L'any vint-i-quatre del regne de Robert, rei, Guillem, abat per la gràcia de Déu, ordenà de fer aquesta obra en honor de sant Genís del cenobi que hom anomena Fontanes. | » |
Aquesta datació remet al regnat del rei Robert II de França, Robert el Pietós, fill d'Hug Capet. El seu regnat abastà del 996 al 1031, de manera que el vint-i-quatrè any d'aquest correspondria al període novembre del 1019-novembre del 1020.
* Capitell superior esquerre
* Capitell superior dreta
* Capitell inferior esquerre
* Capitell inferior dreta

## Història de l'obra i del seu interès històric

Aquesta pedra no estava originalment destinada a servir de llindar, sinó que formaria part del retaule de l'altar major de la mateixa església. Al segle xii la pedra va ser col·locada en la seva ubicació actual. La presència de quatre petits capitells als costats indica que originalment estava protegida dels elements per una petita teuladeta. Aquesta hauria estat enretirada en algun moment dels segles XV-XVI, i hom hauria revestit tota la façana d'una mena de vernís, cosa que li hauria conferit l'actual color groguenc de la paret.
L'interès capital d'aquesta peça és que la seva datació inequívoca permet, al seu torn, datar obres amb característiques similars i fer una cronologia precisa de l'escultura romànica.
D'altra banda, l'obra dona altres informacions sobre la mateixa església. Els arcs ultrapassats representats sobre la llinda han permès d'establir que l'abadia tenia un claustre probablement carolingi, anterior a l'actual (del segle xiii), que té els arcs al mig de la cintra.
A quatre quilòmetres a l'est hi ha l'antiga abadia de Sant Andreu de Sureda, amb una llinda molt similar, però sense inscripció. Es creu que podria ser del mateix escultor, o una còpia -o l'original- de la de sant Genís.
# Llinda emblemàtica de Cal Boteric

La Llinda emblemàtica de Cal Boteric és una obra de l'Espluga de Francolí (Conca de Barberà) inclosa a l'Inventari del Patrimoni Arquitectònic de Catalunya.

## Descripció

Escut o emblema esculpit en la llinda de la porta d'entrada de Cal Boteric, típica mostra de l'existència dels gremis d'artesans a mitjans del segle xviii, establerts en els carrers adjacent als contraforts del castell de l'Espluga. L'activitat artesanal, relacionada amb l'activitat vitícola se centra en els nuclis més importants, ja que no tan sols eren el centre de producció i emmagatzemant del vi sinó també de la seva comercialització i distribució. Cal afegir que dins la història de la viticultura catalana, un dels moments més importants fou a mitjans del segle xviii, quan s'incrementaren les terres dedicades al cultiu de la vinya, especialment en les comarques de l'interior de Tarragona, per a la comercialització del vi

## Referències

* ↑ «Llinda emblemàtica de Cal Boteric». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 19 febrer 2019].

## Enllaços externs

* «Llinda emblemàtica de Cal Boteric». Inventari del Patrimoni Arquitectònic. Consell Comarcal Conca de Barberà.
# Llista d'espècies de terídids

Llista d'espècies de terídids, una extensa família d'aranyes araneomorfes; el seu representant més conegut és la popular viuda negra (Latrodectus mactans). És una família amb una àmplia distribució per tot el món.
Hi ha la informació recollida fins al 21 de desembre de 2006, amb 87 gèneres i 2.248 espècies citades; el gènere Theridion és el més extens amb 579 espècies.
Degut a l'extensió del llistat aquest s'ha dividit en 4 articles d'una mida més assequible, seguint l'ordre alfabètic:
* Llista d'espècies de terídids (A-C)
* Llista d'espècies de terídids (D-K)
* Llista d'espècies de terídids (L-S)
* Llista d'espècies de terídids (T-Z)

## Referències

* The World Spider Catalog, V7.5

## Vegeu també

* Terídid
* Llista de gèneres de terídids
* Classificació de les aranyes
# Lo Mostier de Mortròu

Mostier Malcard (en francès Moutier-Malcard) és un municipi del departament francès de la Cruesa a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 736 | 865 | 747 | 678 | 573 | 514 | 540 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Jean-Marie Moutard | |

## Personatges lligats al municipi

* Guy de Blanchefort, Mestre de l'Hospital.

## Referències

* ↑ Toponímia occitana a lemosin.net.
# Loc-Envel

Loc-Envel (en bretó Lokenvel) és un municipi francès, situat a la regió de Bretanya, al departament de Costes del Nord. L'any 1999 tenia 73 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 146 | 126 | 104 | 105 | 81 | 73 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Jacques Le Gorju | |
# Hablemos de sexo

Hablemos de sexo va ser un programa de televisió, dirigit per Narciso Ibáñez Serrador i presentat per la sexòloga Elena Ochoa. El va emetre la primera cadena de TVE el 1990.

## Format

Com indica el seu títol es va tractar d'un espai en el qual, per primera vegada en Espanya, en la pantalla petita s'abordaven obertament i des d'un punt de vista científic tots els temes relacionats amb la sexualitat humana. La filosofia de l'espai es resumeixen en les paraules del seu director: «Només aspirem al fet que el sexe deixi de ser un tema tabú per als espanyols. No volem que ningú es molesti pel que es digui o es vegi, i potser desil·lusiona per ser massa light».
A l'Argentina va haver-hi una versió local, emesa en 1992 per ATC i presentada per Rolando Hanglin.

## Premis

* Premi Ondas de Televisió.

## Referències

* ↑ Qué pasó con...Elena Ochoa, la ‘doctora del sexo’, expansion.com
* ↑ Hablemos de sexo, El País, 6 d'agost de 1990
* ↑ Chicho Ibáñez Serrador prepara para TVE el espacio 'Hablemos de sexo' El País. 10 de febrer de 1990. Vist el 4 d'abril de 2009.
* ↑ La TV tiene su sexo, lanacion.com.ar
# Camors

* No s'ha de confondre amb Camors (Alts Pirineus).
Camors (en bretó Kamorzh) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 2.664 habitants.

## Demografia

Evolució de la població INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| - | - | - | - | - | 1832 | - | - | - |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | 2168 | - | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 2802 | - | - | - | - | 3018 | 2545 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 2557 | 2436 | 2300 | 2321 | 2375 | 2353 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001- | Bernadette Desjardins | PS |

## Personatges il·lustres

* Jean-Marie Goasmat, ciclista.

## Referències

* ↑ Camors sur le site de l'Insee

## Enllaços externs

* Bagad de Camors
# Cala Boix

Cala Boix —o cala de Boix— és una cala no urbanitzada amb una platja de l'illa d'Eivissa situada a la zona nord del terme municipal de Santa Eulària des Riu. Es troba a una badia oberta, relativament resguarda del vent pel cap de Campanitx, al peu d'un talús del conjunt muntanyós format per calcàries aptianes del nord-est de l'illa. L'entrant té forma de rectangle amb d'entre 100 i 160 metres de longitud i una amplària d'entre 15 i 18 metres, que presenta sorra molt fina i fosca, l'única d'aquest color a tota l'illa.

## Referències

* 1 2 3 4 5 «Cala Boix». Platges de les Illes Balears, Conselleria de Turisme-Conselleria d'Interior. Govern de les Illes Balears. Arxivat de l'original el 2015-09-24. [Consulta: 12 novembre 2015].
* ↑ Díes, ?, p. 736.
* ↑ «Cala Boix». Gran Enciclopèdia Catalana. Barcelona: Grup Enciclopèdia Catalana.
* ↑ Guerrero Ayuso i Gornés, 2000, p. 232.
* 1 2 «Cala Boix». platges. Ajuntament de Santa Eulària des Riu. [Consulta: 12 novembre 2015].
* ↑ A.V., 2001, p. 1050.

## Bibliografia

* A.V.. Western Europe. Lonely Planet Publications, 2001. ISBN 9781864501636.
* Díes, Enrique. Mayurqa, 30. Universitat Illes Balears. Universitat de Barcelona. Facultat de Filosofia i Lletres, Palma, ?.
* Guerrero Ayuso, Víctor M. Colonització humana en ambients insulars. Universitat Illes Balears, 2000. ISBN 8476326009.
# Hailey Baldwin

Hailey Rhode Bieber, nascuda Baldwin (Tucson, Arizona, 22 de novembre de 1996) és una personalitat de televisió i model estatunidenc. Filla de l'actor Stephen Baldwin, va començar la seva carrera de model amb l'agència Ford Models de Nova York el 2014. És la dona del cantant canadenc Justin Bieber d'ençà el 2018.

## Referències

* ↑ «¿Quién es Hailey Baldwin, la futura mujer de Justin Bieber?». 20 Minutos, 10-07-2018 [Consulta: 20 juliol 2019].
# Ludden

Ludden és una població dels Estats Units a l'estat de Dakota del Nord. Segons el cens del 2000 tenia 29 habitants.

## Demografia

Segons el cens del 2000, Ludden tenia 29 habitants, 15 habitatges, i 10 famílies. La densitat de població era de 14,5 hab./km².
Dels 15 habitatges en un 20% hi vivien nens de menys de 18 anys, en un 53,3% hi vivien parelles casades, en un 0% dones solteres, i en un 26,7% no eren unitats familiars. En el 26,7% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,93 i el nombre mitjà de persones que vivien en cada família era de 2,27.
Per edats la població es repartia de la següent manera: un 10,3% tenia menys de 18 anys, un 6,9% entre 18 i 24, un 17,2% entre 25 i 44, un 44,8% de 45 a 60 i un 20,7% 65 anys o més.
L'edat mediana era de 50 anys. Per cada 100 dones de 18 o més anys hi havia 116,7 homes.
La renda mediana per habitatge era de 26.250 $ i la renda mediana per família de 36.250 $. Els homes tenien una renda mediana de 40.625 $ mentre que les dones 16.250 $. La renda per capita de la població era de 20.770 $. Cap de les famílies i el 7,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ludden». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Ludden». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Cala Binidalí

La cala Binidalí és una minúscula platja situada al costat de la urbanització de Binidalí, molt prop del poble de Sant Climent i a nou quilòmetres del municipi de Maó, Menorca, illes Balears.
És una platja de sorra blanca i aigua transparent. És poc freqüentada per les seves reduïdes dimensions (només té vint metres de longitud), encara que a l'estiu acostuma a estar plena a causa del seu fàcil accés i la disponibilitat d'aparcament gratuït per a vehicles. Situada prop del poble de Sant Climent, es pot arribar a aquesta platja tant des de la ciutat de Maó com des de Ciutadella. Cal recórrer la carretera principal de l'illa cap a Cala En Porter i seguir els cartells indicatius cap a Sant Climent. La platja disposa d'aparcament gratuït.

## Referències

* 1 2 «Cala Binidalí». Govern de les Iles Balears. Arxivat de l'original el 24 de setembre 2015. [Consulta: 3 gener 2016].

## Vegeu també

* Llista de platges de Menorca

## Enllaços externs

* Informació sobre la cala Binidalí
# Cala Blava

Cala Blava és una urbanització d'habitatges unifamiliars, majoritàriament de segona residència, del terme municipal de Llucmajor a l'illa de Mallorca. Situada entorn de cala Mosques, entre el caló de Can Mercadal i s'Algar. Ocupa una superfície de 27,59 ha. Fou promoguda per Arturo i Federico Echevarria Uribe i José Mutiezábal i aprovada el 1958, en terrenys de la possessió de Son Verí de Baix.
Bert Kaempfert, (Hamburg, 1923-1980), músic i director d'orquestra, hi va morir.

## Referències

* ↑ «Cala Blava». Gran Enciclopèdia Catalana. Barcelona: Grup Enciclopèdia Catalana.
* ↑ Gran Enciclopèdia de Mallorca. Palma: Promomallorca, 1988-2004. ISBN 84-86.617.17-2.
# He's My Girl

He's My Girl és una pel·lícula còmica estatunidenca de 1987 dirigida per Gabrielle Beaumont, protagonitzada per T. K. Carter

## Argument

Jove, ros i sexy, el jove Bryan porta la música a la pell. El seu amic i empresari, Reggie, un negre exuberant, veu en ell la futura estrella del rock. Però queda, malgrat tot, convèncer un productor del talent de Bryan i arribar fins a Hollywood. En el transcurs d'un sorteig organitzat per una televisió musical privada, Bryan guanya un sojorn totes les despeses pagades a Los Angeles i el privilegi de participar en el show musical d'un rocker envellit. Única condició a l'adjudicació d'aquest premi: els dos guanyadors han de ser una parella, noi i noia. Com no és qüestió d'"oblidar" Reggie, Bryan serà doncs acompanyat de "Regina", una companya explosiva. A Hollywood, la parella fa sensació però tot es complica, ja que "Regina" àlies Reggie s'enamora de Ttasha, l'hostessa encarregada d'acollir-los.

## Casting

* T. K. Carter com a Reggie/Regina
* David Hallyday com a Bryan
* Misha McK com a Tasha
* Warwick Sims com a Simon Sledge
* Jennifer Tilly com a Lisa
* Monica Parker com a Sally
* Bibi Besch com a Marcia
* David Clennon com a Mason Morgan
* Robert Clotworthy com a Jeffrey

## Referències

* ↑ «He's My Girl (1987)» (en anglès). The New York Times. [Consulta: 5 gener 2013].
* ↑ Leonard Maltin. Leonard Maltin's Movie and Video Guide. Plume, 1995.
* ↑ VV.AA.. Variety Film Reviews, Volume 20. Garland Pub., 1990.
* ↑ Maslin, Janet «Film: 'He's My Girl,' A Comedy». The New York Times, 11-09-1987 [Consulta: 5 gener 2013].
# Los Navalmorales

Los Navalmorales és un municipi de la província de Toledo, a la comunitat autònoma de Castella la Manxa.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 2.679 | 2.669 | 2.668 | 2.618 | 2.611 | 2.618 | 2.669 | 2.720 | 2.745 | 2.636 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Juan Ramos García | UCD | 19/04/1979 |
| 1983 - 1987 | Javier Izquierdo Talavera | AP/PDP/UL | 28/05/1983 |
| 1987 - 1991 | Jesús del Puerto Fernández | CDS | 30/06/1987 |
| 1991 - 1995 | Eduardo Rivera Luna | PSOE | 15/06/1991 |
| 1995 - 1999 | Eduardo Rivera Luna (30-06-97) Pedro Alberto Talavera Sierra | PSOE PSOE | 17/06/1995 |
| 1999 - 2003 | Mónica Cortijo Pérez | PSOE | 03/07/1999 |
| 2003 - 2007 | Arturo Fernández Pacheco (01-12-04) José M. Sánchez-Cid Arenas | PP PP | 14/06/2003 |
| 2007 - 2011 | José M. Sánchez-Cid Arenas | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].
# Cala Blanca (Alcalà de Xivert)

Cala Blanca és una petita platja de grava i arena blanca del municipi d'Alcalà de Xivert, a la comarca del Baix Maestrat (País Valencià).
Aquesta cala es divideix en dos espais, de 60 i 20 m d'amplària. Rodejada de costa rocosa, al nord, a 650 m trobem cala Mundina i al sud, a 650 m, la platja de les Fonts. És una cala aïllada amb aigües transparents i vegetació natural. Està enclavada en la zona de protecció mediambiental de la serra d'Irta i és considerada una platja natural, sense interacció urbana.
Se situa en un entorn natural, disposant d'accés per un carrer sense urbanitzar. S'arriba des de Les Fonts pel camí l'Atall. Es pot aparcar a les vores del camí o en un terreny prop de la cala.

## Vegeu també

* Alcossebre.
* Platges del País Valencià.

## Enllaços externs

* Ajuntament d'Alcalà de Xivert (castellà).
* Todopesca Arxivat 2008-06-23 a Wayback Machine. (castellà).
# Los Monts (Puig de l'Anell)

Los Monts és un indret del terme municipal d'Isona i Conca Dellà, a l'antic terme d'Orcau, al Pallars Jussà.
El lloc és a l'extrem nord-oest del terme municipal, a l'extrem nord de la vall de Montesquiu, a la riba esquerra de la Noguera Pallaresa, al pantà de Sant Antoni. És a migdia de l'antic poble de Puig de l'Anell, a la dreta del barranc de la Podega.

## Enllaços externs

* Institut Cartogràfic de Catalunya
# MIF

MIF té els següents significats:
* Moviment Internacional dels Falcons, organització internacional per la defensa dels drets dels infants
* Mjøndalen Idrettsforening, equip de futbol de Noruega
* Manchester International Festival, festival artístic bianual celebrat a la ciutat de Manchester, al Regne Unit
* Directiva sobre Mercats d'Instruments Financers, directiva europea sobre harmonització dels serveis financers
* Mestra Internacional Femenina, títol d'honor per a jugadores d'escacs atorgat per la FIDE
* Factor inhibidor de MSH (del seu nom en anglès Melanocyte-Inhibiting Factor), hormona que inhibeix l'efecte de l'hormona estimulant dels melanòcits
* Factor inhibidor de migració dels macròfags (del seu nom en anglès Macrophage migration Inhibitory Factor), proteïna important per al sistema immunitari innat
* Hormona antimulleriana (del seu nom en anglès Müllerian Inhibiting Factor), hormona present en els testicles dels embrions masculins
* MapInfo Interchange Format, format de fitxer per a sistemes d'informació geogràfica
* Maker Interchange Format, llenguatge de marques desenvolupat per Adobe
# Low Moor (Virgínia)

Low Moor és una concentració de població designada pel cens dels Estats Units a l'estat de Virgínia. Segons el cens del 2000 tenia 367 habitants.

## Demografia

Segons el cens del 2000, Low Moor tenia 367 habitants, 150 habitatges, i 106 famílies. La densitat de població era de 174,9 habitants per km².
Dels 150 habitatges en un 28,7% hi vivien nens de menys de 18 anys, en un 52% hi vivien parelles casades, en un 12,7% dones solteres, i en un 29,3% no eren unitats familiars. En el 26% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 2,91.
Per edats la població es repartia de la següent manera: un 22,1% tenia menys de 18 anys, un 4,9% entre 18 i 24, un 30,2% entre 25 i 44, un 24,8% de 45 a 60 i un 18% 65 anys o més.
L'edat mediana era de 41 anys. Per cada 100 dones de 18 o més anys hi havia 84,5 homes.
La renda mediana per habitatge era de 40.083 $ i la renda mediana per família de 41.406 $. Els homes tenien una renda mediana de 29.531 $ mentre que les dones 31.750 $. La renda per capita de la població era de 18.982 $. Entorn del 6,6% de les famílies i el 8,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Low Moor». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Low Moor». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Low-profile Quad Flat Package

Un encapsulat Low-profile Quad Flat Package ( LQFP o encapsulat quadrat pla de perfil baix ) és un és un tipus d'encapsulat de circuit integrat per muntatge superficial amb els connectors de components estenent-se pels quatre costats. Els pins es numeren en sentit contrari a les agulles del rellotge a partir del punt guia. L'espai entre pins pot variar, els intervals més comuns són 0.4, 0.5, 0,65 i 0,80 mm.

## Enllaços externs

* imatge d'un LQFP IC
# Línia successòria al tron de Brunei

La successió al tron de Brunei és pels descendents mascles legítims del sultà Hashim Jalilul Alam Aqamaddin. Els fills de les mullers reials tenen preferència respecte als fills de les no reials.

## Enllaços externs

* royalark
# Lèmur gris del llac Alaotra

El lèmur gris del llac Alaotra (Hapalemur alaotrensis), conegut localment com a bandro, és una espècie de lèmur endèmica dels canyissars del llac Alaotra i els seus voltants, al nord-est de Madagascar. És l'únic primat que s'ha adaptat especialment per viure en canyars de papir. A diferència de les altres espècies del gènere Hapalemur, el lèmur gris del llac Alaotra no es nodreix de bambú, sinó de les llavors de papir que troba al seu hàbitat.
# Lúcio

Lúcio és el nom dels següents personatges:
* Lúcio o Lucimar da Silva Ferreira (Brasília, Brasil, 1978), futbolista
* Joaquim Lúcio Cardoso (1912, Curvelo, Minas Gerais - 1968, Rio de Janeiro), dramaturg, periodista i poeta brasiler
* Lúcio Costa (Toló, França, 1902 — Rio de Janeiro, 1998), arquitecte i urbanista brasiler
# José María Ovies Morán

José María Ovies Morán (Oviedo, 20 d'octubre de 1904 – Barcelona, 5 de març de 1965) va ser un actor de cinema i de doblatge. Conegut principalment per ser la veu en castellà de Groucho Marx al film Una nit a l'òpera o la del Crist a Marcelino pan y vino, també va prestar la seva veu a actors com Spencer Tracy, James Mason, i Walter Pidgeon, entre d'altres. Va ser director dels estudis MGM de Barcelona. Va actuar al cinema en diverses ocasions debutant a la pantalla gran el 1942 amb el film La condesa María, de Gonzalo Delgrás. El seu paper de major envergadura que va tenir en la pel·lícula de Mario Camus Los farsantes, on encarnava a D. Francisco "Pancho", director d'una companyia d'actors a l'atur. José María Ovies va estar casat amb l'actriu teatral Pilar Tallón. Ovies va morir amb poc més de 60 anys el 5 març de 1965 com a conseqüència d'un atac al cor.

## Filmografia

* Muere una mujer (1965)
* El precio de un asesino (1963)
* Los farsantes (1963)
* Vida de família (1963)
* La ruta de los narcóticos (1962)
* Marcelino pan y vino (1955)
* Aquel viejo molino (1946)
* Un ladrón de guante blanco (1946)
* El misterioso viajero del Clipper (1945)
* ¡Culpable! (1945)
* El hombre que las enamora (1944)
* Noche fantástica (1943)
* La boda de Quinita Flores (1943)
* La condesa María (1942)

## Referències

* ↑ «José María Ovies Morán». Diccionari enciclopèdic del cinema a Catalunya. Barcelona: Grup Enciclopèdia Catalana.